CELEX: 62007CA0148
Language: et
Date: 2010-04-15 00:00:00
Title: Kohtuasi C-215/08: Euroopa Kohtu (esimene koda) 15. aprilli 2010 . aasta otsus (Eelotsusetaotlus, mille esitas Bundesgerichtshof — Saksamaa) — E. Friz GmbH versus Carsten von der Heyden (Tarbijakaitse — Väljaspool äriruume sõlmitud lepingud — Direktiivi 85/577/EMÜ kohaldamisala — Liitumine seltsingu vormis moodustatud suletud kinnisvarafondiga — Lepingust taganemine)

5.6.2010   
            
            
               ET
            
            
               Euroopa Liidu Teataja
            
            
               C 148/5
            
         Euroopa Kohtu (esimene koda) 15. aprilli 2010. aasta otsus (Eelotsusetaotlus, mille esitas Bundesgerichtshof — Saksamaa) — E. Friz GmbH versus Carsten von der Heyden
   (Kohtuasi C-215/08) (1)
   
   (Tarbijakaitse - Väljaspool äriruume sõlmitud lepingud - Direktiivi 85/577/EMÜ kohaldamisala - Liitumine seltsingu vormis moodustatud suletud kinnisvarafondiga - Lepingust taganemine)
   2010/C 148/07
   Kohtumenetluse keel: saksa
   
      Eelotsusetaotluse esitanud kohus
   
   Bundesgerichtshof
   
      Põhikohtuasja pooled
   
   
      Hageja: E. Friz GmbH
   
      Kostja: Carsten von der Heyden
   
      Ese
   
   Eelotsusetaotlus — Bundesgerichtshof (Saksamaa) — Nõukogu 20. detsembri 1985. aasta direktiivi 85/577/EMÜ tarbija kaitsmise kohta väljaspool äriruume sõlmitud lepingute korral (EÜT L 372, lk 31; ELT eriväljaanne 15/01, lk 262), artikli 1 lõike 1 ja artikli 5 lõike 2 tõlgendamine — Kohaldamisala — Tarbija liitumine seltsingu vormis tegutseva suletud kinnisvarafondiga, mille esmane eesmärk on kapitali investeerimine — Lepingust taganemise õiguslikud tagajärjed
   
      Resolutsioon
   
   
               1.
            
            
               Nõukogu 20. detsembri 1985. aasta direktiiv 85/577/EMÜ (tarbija kaitsmise kohta väljaspool äriruume sõlmitud lepingute korral) on kohaldatav taolise lepingu suhtes, mis on sõlmitud põhikohtuasja asjaoludel ja käsitleb tarbija liitumist seltsingu vormis moodustatud kinnisvarafondiga, kui liitumise esmane eesmärk ei ole mitte selle seltsingu liikmeks saamine, vaid rahapaigutuse tegemine.
            
         
               2.
            
            
               Direktiivi 85/577 artikli 5 lõikega 2 ei ole sellistel asjaoludel nagu põhikohtuasjas vastuolus niisugune liikmesriigi norm, mille kohaselt juhul, kui tarbija taganeb tema taotluseta sõlmitud koduukselepinguga ettenähtud liitumisest seltsingu vormis moodustatud suletud kinnisvarafondiga, siis on tal selle seltsingu vastu nõudeõigus summa osas, mis leitakse vastavalt tema panuse väärtusele fondiga liitumisest taganemise kuupäeval, ja seega võib ta tagasi saada summa, mis on tema panusest väiksem või olla kohustatud osalema fondi kantud kahjumi katmisel.
            
         
      (1)  ELT C 209, 15.8.2008.